**NÁRODNÁ RADA SLOVENSKEJ REPUBLIKY**

VII. volebné obdobie

**Návrh**

**zákon**

z ... 2019,

**ktorým sa mení a dopĺňa zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení zákona č. [543/2002 Z. z.](https://www.slov-lex.sk/pravne-predpisy/SK/ZZ/2002/543/20030101.html),  [zákona č. 747/2004 Z. z.](https://www.slov-lex.sk/pravne-predpisy/SK/ZZ/2004/747/20060101.html), zákona č. [628/2005 Z. z.](https://www.slov-lex.sk/pravne-predpisy/SK/ZZ/2005/628/20060102.html), zákona č. [207/2008 Z. z.](https://www.slov-lex.sk/pravne-predpisy/SK/ZZ/2008/207/20090101.html), zákona č. [477/2008 Z. z.](https://www.slov-lex.sk/pravne-predpisy/SK/ZZ/2008/477/20090101.html), zákona č. [145/2010 Z. z.](https://www.slov-lex.sk/pravne-predpisy/SK/ZZ/2010/145/20100501.html), zákona č. [546/2010 Z. z.](https://www.slov-lex.sk/pravne-predpisy/SK/ZZ/2010/546/20110101.html), zákona č. [204/2011 Z. z.](https://www.slov-lex.sk/pravne-predpisy/SK/ZZ/2011/204/20110701.html), zákona č. [220/2011 Z. z.](https://www.slov-lex.sk/pravne-predpisy/SK/ZZ/2011/220/20111001.html), zákona č. [382/2011 Z. z.](https://www.slov-lex.sk/pravne-predpisy/SK/ZZ/2011/382/20120101.html), zákona č. [341/2012 Z. z.](https://www.slov-lex.sk/pravne-predpisy/SK/ZZ/2012/341/20121201.html), zákona č. [340/2015 Z. z.](https://www.slov-lex.sk/pravne-predpisy/SK/ZZ/2015/340/20160101.html) a zákona č. [125/2016 Z. z.](https://www.slov-lex.sk/pravne-predpisy/SK/ZZ/2016/125/20160701.html) sa mení a dopĺňa takto:

1. V § 5 sa dopĺňa odsek 9, ktorý znie:

„Obce sú povinné zverejniť na svojom webovom sídle a na svojej úradnej tabuli zápisnice okrskových volebných komisií o priebehu a výsledku hlasovania vo volebných okrskoch   
na území obce vo voľbách do Národnej rady Slovenskej republiky, vo voľbách do Európskeho parlamentu, vo voľbách prezidenta Slovenskej republiky, v ľudovom hlasovaní o odvolaní prezidenta, vo voľbách do orgánov samosprávnych krajov, vo voľbách do orgánov samosprávy obcí a v referende. Obce sú tiež povinné zverejniť na svojom webovom sídle a na svojej úradnej tabuli zápisnicu miestnej volebnej komisie o výsledku volieb vo volebných obvodoch   
na území obce a zápisnicu miestnej volebnej komisie o výsledku volieb v obci vo voľbách   
do orgánov samosprávy obcí.“.

1. V § 5 sa dopĺňa odsek 10, ktorý znie:

„Okresné úrady sú povinné zverejniť na svojom webovom sídle a na svojej úradnej tabuli zápisnicu okresnej volebnej komisie o výsledku hlasovania na území okresu vo voľbách   
do Národnej rady Slovenskej republiky, vo voľbách do Európskeho parlamentu, vo voľbách prezidenta Slovenskej republiky, v ľudovom hlasovaní o odvolaní prezidenta, vo voľbách   
do orgánov samosprávy obcí a v referende. Okresné úrady sú tiež povinné zverejniť na svojom webovom sídle a na svojej úradnej tabuli zápisnicu obvodnej volebnej komisie o výsledku volieb vo volebnom obvode na území okresu vo voľbách do orgánov samosprávnych krajov.“.

1. V § 5 sa dopĺňa odsek 11, ktorý znie:

„Samosprávne kraje sú povinné zverejniť na svojom webovom sídle a na svojej úradnej tabuli zápisnicu volebnej komisie samosprávneho kraja na území samosprávneho kraja vo voľbách   
do orgánov samosprávnych krajov.“.

1. V § 5 sa dopĺňa odsek 12, ktorý znie:

„Štátna komisia pre voľby a kontrolu financovania politických strán je povinná zverejniť   
na svojom webovom sídle a na svojej úradnej tabuli zápisnicu o  výsledku volieb vo voľbách   
do Národnej rady Slovenskej republiky, vo voľbách do Európskeho parlamentu, vo voľbách prezidenta Slovenskej republiky, v ľudovom hlasovaní o odvolaní prezidenta, vo voľbách   
do orgánov samosprávnych krajov, vo voľbách do orgánov samosprávy obcí a v referende.“.

**Čl. II**

Tento zákon nadobúda účinnosť pätnástym dňom po jeho vyhlásení v Zbierke zákonov.